મુંબઇઃ ભાજપ સાથે ચાલી રહેલી ખેંચતાણનો અંત લાવતાં શિવસેનાએ મોટો નિર્ણય લીધો છે. શિવસેનાએ એનડીએ ગઠબંધનથી અલગ પડવાનું એલાન કરી દીધું છે. 2019ની ચૂંટણી શિવસેના સ્વતંત્રપણે લડશે અને વિધાનસભા ચૂંટણીમાં પણ એકલાં જ ઝૂકાવશે. શિવસેના તરફથી આજે પક્ષનું સુકાન આદિત્ય ઠાકરેને સોંપવાની જાહેરાત સાથે આ નિર્ણય પણ જાહેર કરવામાં આવ્યો હતો. પક્ષ તરફથી તેની જાહેરાત વરિષ્ઠ નેતા સંજય રાઉતે કરી હતી. મહારાષ્ટ્ર સરકારમાં ભાજપ અને શિવસેના ગઠબંધનના 288 ધારાસભ્ય છે તેમાં 122 ભાજપ, 63 શિવસેના અને બાકીના અન્ય છે.